ᱵᱷᱟᱜᱚᱞᱯᱩᱨ

ᱵᱷᱟᱜᱚᱞᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱦᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱜᱟᱝᱱᱟᱹᱭ ᱨᱮᱱᱟᱜ ᱠᱚᱸᱧᱮ ᱫᱷᱟᱨᱮ ᱨᱮ ᱱᱟᱜᱟᱢ ᱢᱩᱬ ᱥᱟᱦᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱟᱦᱟᱨ ᱠᱟᱱᱟ ᱟᱨ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱟᱨ ᱵᱷᱟᱜᱚᱞᱯᱩᱨ ᱦᱟᱹᱴᱤᱧ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱞᱩᱢᱟᱹᱝ ᱥᱟᱦᱟᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱫᱚ ᱢᱤᱫ ᱢᱩᱬ ᱥᱮᱪᱮᱫ, ᱠᱚᱢᱟᱨᱥᱤᱭᱟᱞ ᱟᱨ ᱨᱟᱡᱽᱟᱹᱨᱤ ᱛᱟᱞᱢᱟ ᱠᱟᱱᱟ, ᱟᱨ ᱥᱢᱟᱨᱴ ᱥᱤᱴᱤ ᱯᱨᱚᱜᱨᱟᱢ ᱞᱮᱠᱟᱛᱮ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱥᱩᱪᱤ ᱢᱮᱱᱟᱜᱼᱟ, ᱥᱚᱨᱠᱟᱨ ᱟᱨ ᱠᱟᱹᱨᱜᱟᱲ ᱛᱟᱞᱟ ᱨᱮ ᱢᱤᱫ ᱡᱩᱢᱤᱫᱽ ᱩᱫᱽᱭᱟᱢ ᱢᱮᱱᱟᱜᱼᱟ ᱾ ᱥᱟᱦᱟᱨ ᱨᱮᱱᱟᱜ ᱥᱩᱨ ᱥᱩᱯᱩᱨ ᱜᱟᱝᱱᱟᱹᱭ ᱨᱮᱱᱟᱜ ᱴᱟᱹᱱᱰᱤ ᱟᱹᱰᱤ ᱜᱟᱱ ᱵᱟᱲᱜᱮ ᱠᱷᱚᱛ ᱢᱮᱱᱟᱜᱼᱟ, ᱟᱨ ᱢᱩᱬ ᱪᱟᱥ ᱨᱮ ᱪᱟᱣᱞᱮ, ᱜᱩᱦᱩᱢ, ᱡᱚᱱᱰᱨᱟ ᱟᱨ ᱜᱮᱸᱜᱮᱭ ᱟᱨ ᱛᱤᱞᱦᱟᱱ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱜᱟᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱫᱟᱜ ᱨᱮᱱ ᱡᱤᱭᱟᱹᱞᱤ, ᱜᱟᱝᱱᱟᱹᱭ ᱨᱮᱱ ᱰᱚᱞᱯᱷᱤᱱᱟᱜ ᱚᱲᱟᱜ ᱢᱮᱱᱟᱜᱼᱟ, ᱟᱨ ᱵᱤᱠᱨᱟᱥᱤᱞᱟ ᱜᱟᱝᱱᱟᱹᱭ ᱰᱚᱞᱯᱷᱤᱱ ᱟᱵᱷᱭᱟᱨᱚᱱᱭ ᱥᱟᱦᱟᱨ ᱥᱩᱨ ᱨᱮ ᱛᱷᱟᱯᱚᱱ ᱟᱠᱟᱱᱟ ᱾ ᱢᱚᱱᱥᱟ ᱯᱩᱡᱟhttps://www.jagran.com/bihar/bhagalpur-bihula-wishhari-worship-in-bhagalpur-21937314.html ᱟᱨ ᱠᱟᱞᱤ ᱯᱩᱡᱟhttps://www.livehindustan.com/bihar/bhagalpur/story-kali-puja-start-in-city-devoties-reached-in-kali-temple-1603261.html ᱥᱟᱦᱟᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱮ ᱵᱟᱨᱭᱟ ᱟᱹᱰᱤ ᱞᱟᱹᱠᱛᱤᱭᱟᱱ ᱯᱚᱨᱚᱵᱽ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
ᱵᱷᱟᱜᱚᱞᱯᱩᱨ ᱫᱚ ᱞᱩᱢᱟᱹᱝ ᱤᱱᱰᱟᱥᱴᱨᱤ ᱠᱷᱚᱱ ᱥᱟᱭ ᱵᱚᱪᱷᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱟᱨ ᱟᱡᱟᱜ ᱞᱩᱢᱟᱹᱝ ᱛᱟᱥᱟᱨ ᱟᱨ ᱵᱷᱟᱜᱚᱞᱯᱩᱨᱤ ᱥᱟᱹᱲᱤ ᱞᱟᱹᱜᱤᱫ ᱛᱮ ᱯᱩᱨᱟᱹ ᱥᱤᱧᱚᱛ ᱨᱮ ᱧᱩᱛᱩᱢ ᱟᱠᱟᱱᱟ ᱾ ᱞᱩᱢᱟᱹᱝ ᱛᱤᱡᱩ ᱫᱚ ᱧᱩᱛᱩᱢᱟᱱ ᱛᱟᱥᱟᱨ ᱞᱩᱢᱟᱹᱝ ᱨᱮᱱᱟᱜ ᱡᱟᱱᱟᱢ ᱞᱟᱹᱜᱤᱫ ᱛᱮ ᱪᱟᱹᱠᱨᱤ ᱠᱟᱱᱟ ᱠᱚ ᱱᱚᱸᱰᱮ ᱠᱷᱚᱱ ᱞᱩᱢᱟᱹᱝ ᱥᱟᱹᱲᱤ ᱵᱮᱱᱟᱜ ᱠᱟᱱᱟ ᱾ ᱞᱩᱢᱟᱹᱝ ᱤᱥᱴᱤᱴᱭᱩᱴ ᱟᱨ ᱟᱜᱽᱨᱤᱠᱟᱞᱪᱟᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱢᱮᱱᱟᱜᱼᱟ ᱾ ᱟᱫᱚ, ᱤᱱᱰᱟᱥᱴᱨᱤ ᱨᱮᱵᱷᱭᱩᱞᱤᱥᱟᱱ ᱤᱫᱤ ᱛᱮ, ᱦᱮᱱᱰᱞᱩᱢ ᱨᱮ ᱛᱷᱟᱯᱚᱱ ᱮᱱᱟ ᱞᱩᱢᱟᱹᱝ ᱵᱮᱵᱟᱨ ᱞᱟᱹᱜᱤᱫ ᱢᱟᱨᱟᱝ ᱴᱷᱟᱶ ᱨᱮ ᱞᱟᱜᱟᱣ ᱞᱮᱱᱟ ᱾

ᱤᱱᱰᱟᱥᱴᱨᱤ
ᱠᱚᱦᱚᱞᱜᱟᱶ ᱨᱮ ᱮᱱᱴᱤᱯᱤᱥᱤ ᱠᱚᱦᱚᱞᱜᱟᱶ ᱨᱮ ᱛᱷᱟᱨᱢᱟᱞ ᱯᱟᱣᱟᱨ᱾ᱯᱞᱟᱱᱴ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱤᱱᱰᱟᱥᱴᱨᱤ ᱴᱚᱴᱷᱟ ᱵᱟᱨᱟᱨᱤ ᱤᱱᱰᱟᱥᱴᱨᱤ ᱴᱚᱴᱷᱟ ᱠᱟᱱᱟ, ᱠᱚᱦᱚᱞᱜᱟᱶ ᱤᱱᱰᱟᱥᱴᱨᱤ ᱴᱚᱴᱷᱟ ᱥᱟᱢᱟᱱ ᱨᱩᱯ ᱠᱷᱚᱱ ᱢᱩᱬ ᱜᱮᱭᱟ ᱾ ᱥᱤᱧᱚᱛ ᱥᱚᱨᱠᱟᱨ ᱫᱚ ᱦᱮᱸᱰᱼᱞᱩᱢ ᱵᱟᱜᱟᱱ ᱮ ᱴᱷᱟᱯᱚᱱ ᱠᱮᱫᱟ ᱾ ᱯᱨᱟᱭᱵᱷᱮᱴ ᱤᱱᱰᱟᱥᱴᱨᱤ ᱤᱫᱤ ᱛᱮ ᱢᱤᱫ ᱯᱷᱩᱰ ᱵᱟᱜᱟᱱᱮ ᱛᱷᱟᱯᱚᱱ ᱠᱮᱫᱟ ᱾

ᱥᱮᱪᱮᱫ
ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱷᱟᱜᱟᱞᱯᱩᱨ ᱤᱱᱡᱤᱱᱤᱭᱤᱝ ᱵᱤᱨᱫᱟᱹᱜᱟᱲ
ᱵᱤᱦᱟᱨ ᱟᱜᱽᱨᱤᱠᱟᱞᱪᱟᱨᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱮᱰᱤᱠᱟᱞ ᱵᱤᱨᱫᱟᱹᱜᱟᱲ ᱟᱨ ᱟᱥᱯᱟᱛᱟᱞ
ᱤᱱᱰᱤᱭᱟᱱ ᱤᱱᱥᱴᱤᱴᱭᱩᱴ ᱳᱯᱷ ᱤᱱᱯᱷᱚᱨᱢᱟᱥᱚᱱ ᱴᱮᱪᱱᱚᱞᱚᱡᱤ, ᱵᱷᱟᱜᱟᱞᱯᱩᱨ
ᱮᱥᱴᱤ. ᱡᱚᱥᱮᱯᱷ ᱟᱥᱲᱟ, ᱵᱷᱟᱜᱚᱞᱯᱩᱨ
ᱫᱤᱞᱞᱤ ᱫᱤᱥᱩᱣᱟᱹ ᱟᱥᱲᱟ, ᱵᱷᱟᱜᱚᱞᱯᱩᱨ
ᱢᱚᱣᱩᱸᱴ ᱮᱥᱥᱤᱥᱤ ᱟᱥᱲᱟ
ᱴᱤ.ᱮᱱ.ᱵᱤ. ᱵᱤᱨᱫᱟᱹᱜᱟᱲ, ᱵᱷᱟᱜᱚᱞᱯᱩᱨ
ᱢᱟᱦᱟᱰᱮᱣᱚ ᱥᱤᱝ ᱞᱚᱣ ᱵᱤᱨᱫᱟᱹᱜᱟᱲ

ᱦᱚᱲ ᱮᱞ

᱒᱐᱑᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱟᱜᱚᱞᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱔᱑᱐,᱒᱑᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱫᱚ ᱯᱩᱨᱟᱹ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱓ ᱢᱤᱞᱤᱭᱚᱱ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨᱤ ᱦᱚᱲᱮᱞ ᱞᱮᱠᱟᱛᱮ ᱫᱚ ᱱᱚᱣᱟ ᱵᱤᱦᱟᱨ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱫᱚ ᱕᱔% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱔᱖% ᱢᱮᱱᱟᱜᱼᱟ ᱾ ᱵᱷᱟᱜᱟᱞᱯᱩᱨ ᱨᱮ ᱥᱮᱪᱮᱫ ᱫᱚᱨ ᱫᱚ ᱘᱑.᱑᱖% ᱢᱮᱱᱟᱜᱼᱟ, ᱟᱫᱚ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱘᱕.᱓᱘% ᱢᱮᱱᱟᱜᱼᱟ, ᱱᱚᱸᱰᱮ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱖.᱑% ᱢᱮᱱᱟᱜᱼᱟ ᱾

ᱡᱟᱴᱟᱛ
ᱵᱷᱤᱠᱨᱟᱢᱥᱤᱞᱟ ᱜᱟᱝᱜᱮᱴᱤᱠ ᱰᱚᱞᱯᱷᱤᱱ ᱟᱵᱷᱟᱭᱟᱨᱚᱬᱭ
ᱵᱤᱠᱨᱟᱢᱥᱤᱞᱟ ᱜᱟᱝᱜᱮᱴᱤᱠ ᱰᱚᱞᱯᱷᱤᱱ ᱟᱵᱷᱭᱟᱨᱚᱬᱭ ᱜᱟᱝᱜᱮᱭ ᱰᱚᱞᱯᱷᱤᱱ ᱞᱟᱹᱜᱮᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱡᱚᱠᱷᱚᱱ ᱞᱚᱠᱟᱞ ᱨᱩᱯ ᱛᱮ ᱥᱟᱸᱛ ᱠᱚ ᱢᱮᱛᱟᱜᱼᱟ ᱾ ᱵᱤᱠᱨᱟᱢᱥᱤᱞᱟ ᱜᱟᱝᱜᱟᱛᱢᱟᱠ ᱰᱚᱞᱯᱷᱤᱱ ᱟᱵᱷᱭᱟᱨᱚᱱᱭ ᱮᱱᱰᱮᱱᱡᱮᱨᱮᱰ ᱜᱟᱝ ᱰᱚᱞᱯᱷᱤᱱ ᱵᱟᱝᱪᱟᱣ ᱞᱟᱹᱜᱮᱫ ᱴᱷᱟᱯᱚᱱ ᱠᱮᱫᱼᱟ ᱠᱚ ᱛᱟᱦᱮᱸᱫ ᱾ ᱱᱚᱣᱟ ᱜᱟᱝ ᱨᱮᱱᱟᱜ ᱰᱚᱞᱯᱷᱤᱱ ᱨᱮᱱ ᱥᱤᱯᱟᱹᱦᱤ ᱞᱟᱹᱜᱤᱫ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱟᱹᱝ ᱟᱵᱷᱭᱟᱨᱚᱱᱭ ᱢᱮᱱᱟᱜᱼᱟ ᱾

ᱢᱤᱫ ᱫᱷᱟᱣ ᱜᱟᱝ ᱱᱟᱹᱭ ᱨᱮ ᱟᱞᱜᱟᱛᱮ ᱧᱟᱢ ᱛᱟᱭᱚᱢ, ᱱᱤᱛᱚᱜ ᱡᱮᱜᱮᱛ ᱨᱮ ᱑᱕᱐᱐ ᱜᱟᱝ ᱰᱚᱞᱯᱷᱤᱱ ᱠᱚ ᱥᱟᱨᱮᱡ ᱟᱠᱟᱱᱟ ᱠᱚ ᱾ ᱚᱱᱟ ᱠᱷᱚᱱ ᱟᱫᱷᱟ ᱵᱤᱠᱨᱟᱢᱥᱤᱞᱟ ᱜᱟᱝᱜᱟᱛᱢᱟᱠ ᱰᱚᱞᱯᱷᱤᱱ ᱟᱵᱷᱭᱟᱨᱚᱱᱭ ᱨᱮ ᱛᱟᱦᱮᱸ ᱫᱟᱨᱮ ᱭᱟ ᱟᱠᱚ ᱾

ᱟᱵᱷᱭᱟᱨᱚᱱᱭ ᱫᱚ ᱥᱩᱞᱛᱟᱱᱜᱚᱸᱡᱽ ᱠᱷᱚᱱ ᱠᱚᱦᱚᱞᱜᱟᱶ ᱫᱷᱟᱹᱨᱤᱡ ᱜᱟᱝ ᱱᱟᱹᱭ ᱨᱮᱱᱟᱜ ᱕᱐ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱴᱚᱴᱷᱟ ᱾ ᱜᱟᱝ ᱱᱟᱹᱭ ᱨᱮᱱ ᱰᱚᱞᱯᱷᱤᱱ ᱟᱵᱷᱭᱟᱨᱚᱱᱭ ᱨᱮᱱᱟᱜ ᱢᱩᱬ ᱡᱟᱴᱟᱛ ᱢᱮᱱᱟᱜᱼᱟ ᱾ ᱵᱤᱠᱨᱟᱢᱥᱤᱞᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱰᱚᱞᱯᱷᱤᱱ ᱧᱮᱧᱮᱞ ᱴᱷᱟᱶ ᱨᱮ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱵᱤᱠᱨᱟᱢᱥᱤᱞᱟ ᱟᱵᱷᱭᱟᱨᱚᱱᱭ ᱨᱮᱱᱟᱜ ᱕᱐ ᱠᱤᱞᱚᱢᱤᱴᱚᱨ ᱨᱮᱱᱟᱜ ᱠᱷᱚᱸᱰ ᱨᱮ ᱰᱷᱚᱝᱜᱟ ᱨᱮ ᱫᱮᱡ ᱠᱚᱣᱟ ᱟᱨ ᱟᱡᱟᱜ ᱨᱩᱯ ᱠᱷᱚᱱ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱜᱟᱱ ᱜᱟᱝ ᱰᱚᱞᱯᱷᱤᱱ ᱨᱮ ᱯᱟᱨᱚᱢ ᱦᱤᱡᱩᱜᱼᱟ ᱾ ᱰᱚᱞᱯᱷᱤᱱ ᱨᱮᱱᱟᱜ ᱧᱮᱧᱮᱞ ᱞᱟᱹᱜᱤᱫ ᱦᱤᱡᱩᱜᱼᱟ ᱵᱤᱠᱨᱟᱢᱥᱤᱞᱟ ᱟᱵᱷᱭᱟᱨᱚᱱᱭ ᱨᱮ ᱦᱤᱡᱩᱜ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱚᱠᱛᱚ ᱡᱩᱱ ᱟᱨ ᱚᱠᱴᱳᱵᱚᱨ ᱨᱮ ᱾ ᱵᱤᱠᱨᱟᱢᱥᱤᱞᱟ ᱨᱮ ᱮᱢᱟᱱ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱢᱮᱱᱟᱜ ᱠᱚᱣᱟ ᱾ ᱦᱮᱲᱮᱢ ᱫᱟᱜ ᱨᱮᱱ ᱦᱚᱲᱚ, ᱫᱟᱜ ᱪᱮᱬᱮ, ᱚᱫᱟᱢ ᱟᱨ ᱜᱮᱵᱤᱭᱞᱤᱥ ᱜᱮᱸᱭᱜᱮᱴᱤᱠᱟᱥ ᱨᱮ ᱮᱢᱟᱱ ᱯᱨᱟᱡᱟᱹᱛᱤ ᱢᱮᱱᱟᱜ ᱠᱚᱣᱟ ᱾

 ᱰᱷᱮᱝᱠᱟ ᱟᱵᱷᱭᱟᱨᱚᱱᱭ 

ᱢᱤᱰᱤᱭᱟ
ᱯᱨᱤᱸᱴ ᱢᱤᱰᱤᱭᱟ ᱨᱮ ᱦᱤᱱᱫᱤ ᱫᱟᱭᱱᱤᱠ ᱡᱟᱜᱽᱨᱟᱬ, ᱫᱟᱭᱱᱤᱠ ᱵᱷᱟᱥᱠᱟᱨ, ᱛᱮᱦᱮᱧ, ᱦᱤᱱᱫᱩᱥᱛᱟᱱ (ᱦᱤᱱᱫᱩᱥᱛᱟᱱ ᱴᱟᱭᱤᱢᱥ) ᱟᱨ ᱯᱷᱨᱟᱵᱷᱟᱛ ᱠᱷᱚᱵᱚᱨ ᱥᱮᱞᱮᱫ ᱢᱮᱱᱟᱜᱼᱟ, ᱱᱚᱣᱟ ᱤᱝᱜᱽᱞᱤᱥ ᱴᱟᱭᱤᱢᱥ ᱳᱯᱷ ᱤᱱᱰᱤᱭᱟ, ᱫᱟ ᱴᱮᱞᱤᱜᱨᱟᱯᱷ ᱟᱨ ᱦᱤᱱᱫᱩᱥᱛᱟᱱ ᱴᱟᱭᱤᱢᱥ ᱦᱚᱸ ᱢᱮᱱᱟᱜᱼᱟ ᱾ ᱵᱨᱚᱰᱠᱟᱥᱴ ᱢᱤᱰᱤᱭᱟ ᱨᱮ ᱳᱞ ᱤᱱᱰᱤᱭᱟ ᱨᱮᱰᱤᱭᱳ (ᱯᱷᱨᱤᱠᱣᱮᱸᱥᱤ 1458 kHz, 1206 kHz) ᱙᱐.᱔ FM ᱨᱮᱰᱤᱭᱳ ᱮᱠᱴᱤᱵᱽ (ᱵᱷᱟᱜᱚᱞᱯᱩᱨ) ᱟᱨ AIR FM ᱤᱸᱫᱽᱨᱟᱥᱟᱨ ᱵᱷᱟᱨᱚᱛ 100.1.M, ᱢᱮᱰᱤᱴᱮᱥᱟᱱ ᱯᱞᱟᱥ ᱱᱤᱭᱩᱡᱽ ᱪᱮᱱᱟᱞ ᱥᱮᱞᱮᱫ ᱢᱮᱱᱟᱜᱼᱟ ᱴᱮᱞᱤᱠᱚᱢ ᱥᱮᱵᱟ ᱨᱮ ᱵᱤᱮᱥᱮᱱᱮᱞ, ᱮᱭᱟᱨᱴᱮᱞ, ᱵᱚᱰᱟᱯᱷᱚᱱ ᱟᱭᱰᱤᱭᱟ, ᱨᱤᱞᱟᱭᱟᱝᱥ ᱡᱤᱭᱚ ᱥᱮᱞᱮᱫ ᱢᱮᱱᱟᱜᱼᱟ ᱾ 

Jio-fi Broadband Services, BSNL ᱟᱨ ᱥᱚᱯᱷᱤ ᱱᱚᱣᱟ ᱴᱚᱴᱷᱟ ᱨᱮ ᱵᱨᱚᱰᱵᱮᱸᱰ ᱥᱮᱵᱟᱜ ᱠᱟᱱᱟ ᱾

ᱵᱷᱟᱜᱚᱞᱯᱩᱨ ᱨᱤᱱ ᱧᱩᱛᱩᱢᱟᱱ ᱦᱚᱲ ᱠᱚ
 ᱨᱚᱵᱷᱤᱥ ᱠᱩᱢᱟᱨ ᱥᱤᱧᱚᱛ ᱥᱚᱨᱠᱟᱨ ᱨᱮ ᱵᱤᱫᱮᱥ ᱢᱚᱱᱛᱨᱤ ᱨᱤᱡ ᱢᱮᱢᱮᱱᱤᱡ 
ᱟᱡᱤᱛ ᱯᱟᱞ ᱢᱟᱸᱜᱟᱛ – ᱥᱤᱧᱚᱛᱤᱭᱟᱹ ᱯᱷᱤᱞᱢ ᱫᱤᱥᱟᱹ ᱩᱫᱩᱜᱤᱦ
ᱟᱞᱮᱠᱡᱮᱱᱰᱟᱨ ᱰᱚᱣ – ᱵᱷᱟᱜᱟᱞᱯᱩᱨ ᱨᱮ ᱜᱚᱡ ᱮᱱᱟ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱨᱮ ᱢᱤᱫ ᱚᱨᱤᱮᱱᱴᱟᱞᱤᱥᱴ, ᱚᱱᱚᱞᱤᱭᱟᱹ, ᱜᱟᱭᱟᱱᱤᱡ ᱟᱨ ᱟᱨᱢᱤ ᱳᱯᱷᱤᱥᱟᱨᱮ ᱛᱟᱦᱮᱸᱠᱟᱱᱟ
 ᱟᱱᱱᱟᱫᱽ ᱢᱚᱦᱟᱱ ᱥᱟᱦᱟᱭ 
 ᱟᱥᱤᱥ ᱱᱟᱱᱫᱤ 
ᱟᱥᱚᱠ ᱠᱩᱢᱟᱨ 
ᱟᱥᱣᱤᱱᱤ ᱠᱩᱢᱟᱨ ᱪᱚᱣᱵᱮ 
ᱵᱤ. ᱡᱮ. ᱪᱚᱣᱵᱮ – ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱟᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱨᱚᱯᱷᱮᱥᱟᱨ
 ᱵᱟᱞᱟᱭ ᱪᱟᱸᱫᱽ ᱢᱩᱠᱷᱚᱯᱟᱫᱷᱭᱟᱭ – ᱱᱚᱱᱚᱞ ᱞᱟᱜ ᱧᱩᱛᱩᱢ ᱵᱟᱱᱯᱷᱩᱞ ᱵᱟᱸᱜᱟᱞᱤ ᱚᱱᱚᱞᱤᱭᱟᱹ 
ᱵᱷᱟᱜᱽᱣᱟᱛ ᱡᱷᱟ ᱟᱡᱟᱫᱽ – ᱵᱤᱦᱟᱨ ᱨᱮᱱᱤᱡ ᱢᱟᱲᱟᱝ ᱥᱤᱨᱟᱹ ᱢᱚᱱᱛᱨᱤ 
ᱫᱤᱵᱽᱭᱮᱸᱫᱩ ᱯᱟᱞᱤᱛ – ᱵᱟᱸᱜᱟᱞᱤ ᱚᱱᱚᱞᱤᱭᱟᱹ
 ᱥᱚᱝᱡᱚᱭ ᱡᱷᱟ 
 ᱜᱩᱨᱢᱤᱛ ᱪᱚᱣᱫᱷᱨᱤ
 ᱠᱟᱫᱟᱢᱵᱤᱱᱤ ᱜᱟᱝᱜᱩᱞᱤ 
 ᱱᱚᱱᱫᱚᱞᱟᱞ ᱵᱳᱥ 
 ᱱᱮᱦᱟ ᱥᱚᱨᱢᱟ
ᱱᱤᱥᱤᱠᱟᱸᱴ ᱫᱩᱵᱮ
 ᱯᱨᱤᱛᱤᱥ ᱱᱟᱱᱫᱤ 
ᱨᱟᱵᱤᱱᱫᱨᱚ ᱠᱩᱢᱟᱨ ᱨᱟᱱᱟ
ᱨᱟᱢᱡᱤ ᱥᱤᱝ
 ᱥᱟᱨᱟᱛᱪᱟᱱᱫᱨᱟ ᱪᱷᱟᱛᱚᱯᱟᱫᱷᱭᱟᱭ
 ᱥᱩᱪᱤᱛᱨᱟ ᱵᱷᱟᱴᱴᱟᱪᱟᱨᱭᱟ 
ᱥᱭᱮᱫᱽ ᱥᱟᱦᱱᱟᱣᱟᱡᱽ ᱦᱩᱥᱟᱭᱤᱱ 
 ᱛᱟᱯᱟᱱ ᱥᱤᱝᱦᱟ – ᱯᱷᱤᱞᱢ ᱫᱤᱥᱟᱹ ᱩᱫᱩᱜᱤᱦ
 ᱛᱤᱞᱠᱟᱹ ᱢᱟᱺᱡᱷᱤ ᱯᱩᱭᱞᱩ ᱥᱟᱱᱛᱟᱲ ᱯᱷᱩᱨᱜᱟᱹᱨᱤᱭᱟᱹ
 ᱵᱷᱤᱵᱷᱮᱠᱟᱱᱟᱰ ᱥᱤᱱᱦᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official Bhagalpur District website 



ᱛᱷᱚᱠ:ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱱᱚᱜᱚᱨ ᱱᱤᱜᱟᱢ ᱠᱚ